  Майя Бывальцева Удмуртиысь печатья но калыке ивортодэт вӧлмытонъя агентствоен но «Кенеш» журналэн радъям «2017-тӥ арын удмурт кылын тужгес кужмоез чеберлыко литература уж» вожвылъяськонэ 100 пала ужъёс вуизы ни. Иворъёсъя «Удмуртия» агентстволы со сярысь вераз «Кенеш» журналлэн валтӥсь редакторез Ольга Бородина. Туж трос ужъёс вуизы. Тани али берпуметӥ нуналъёсаз тросгес вуылыны кутскизы. Али вуылыны кутскизы эссеос, очеркъёс Ольга Бордина, «Кенеш» журналлэн валтӥсь редакторез Тодэ вайытом, вожвылъяськонэ вань мылкыд карисьёс пыриськыны быгато, арлыдзы но улон интызы лыдэ уг басьтӥськы. Устоосэ произведениосты куать номинациосъя быръёзы. Ольга Бородина верамъя, та дырлы вуэм ужъёс пӧлысь тросэзгес пичи жанръёсын гожтэмын, соосты журналэз лыдӟисьёс ыстӥзы. Нош повестьёсты, бадӟым веросъёсты удысужлыко гожъясьёс келяло. «Кенешлэн» валтӥсь редакторез озьы ик пусйиз, нылпи литературая, критика но литературатодос удысъёсъя ужъёс ӧжытгес вуо шуыса. Литературая конкурсэ ужъёсты кутон 15-тӥ тулыспалэ кутскиз но 15-тӥ шуркынмонозь кыстӥськоз. Собере журналлэн редакциез золъёссэгес произведениосты быръёз, нош жюри — соос пӧлысь устооссэ. Вожвылъяськонын вормисьёсты 2018-тӥ арын толшоре ялозы. Котькуд ӧръя одӥг коньдонкузьым (премия) висъялозы: Тужгес умоез кузьмадёс, роман  — 30 сюрс манет; Тужгес умоез верос, новелла, очерк, эссе  — 15 сюрс манет; Тужгес умоез кылбур сузьет, поэма  — 20 сюрс манет; Тужгес умоез пьеса — 20 сюрс манет; Пиналъёслы гожтэм тужгес умоез уж  — 15 сюрс манет; Чеберлыко литература ужез (ужъёсты) дунъясь яке литературатодосъя тужгес умоез гожтос понна —15 сюрс манет. Со сяна, устооссэ ужъёсты «Кенеш» журналын печатлалозы.  Тегъёс: Лулчеберет Ижкар Литература Удмуртия удмурткыл  